Navy SEALs
United States Navy Sea, Air and Land (SEAL) Teams (tõlgituna umbes 'Ameerika Ühendriikide Mereväe Mere-, Õhu- ja Maaüksused'), tihti lühendatult kui Navy SEALs on Ameerika Ühendriikide mereväe peamine eriüksus, mis kuulub mereväe erisõjapidamise väejuhatuse koosseisu. Üksuse peamine ülesanne on erioperatsioonide teostamine merel, džunglis, asulates, mägedes ja nii arktika- kui ka kõrbeoludes. Tihti saadetakse neid koguma luureandmeid vaenlase tagalas või vangistama/tapma vaenlase võtmeisikuid.